text: [{"text_idx": "#000001", "text": "Na meupadup plo\u0302h droe\u0308 jeuma'ah sigra geujak bak teumpat tue\u0308ng ie\u0308 seumayang, nyang lado\u0302m teuk ka geutamo\u0308ng lam seumeujid langso\u0302ng geuseumayang sunnah seugohlom seumayang luho\u0302."}, {"text_idx": "#000002", "text": "Bang pih ka geukumandang, mandum jeuma'ah seumayang luho\u0302 ka geudo\u0308ng geupeumeuriti banja. Imum langso\u0302ng geudo\u0308ng di keue\u0308. Lage\u0300e\u0308 be\u0301yasa, seugohlom seumayang imum h'ana tuwo\u0308 geupeuingat jeuma'ah geuyue\u0308 peurapi dan peurapat saf."}, {"text_idx": "#000003", "text": "Lheue\u0308h seumayang,sidroe\u0308-droe\u0308 jeuma'ah geutinggai seumeujid nyang that meuseujarah nyan. Seumeujid nyang nan nam tame\u0300h nyang jido\u0308ng ko\u0308ng bak bine\u0300h Krue\u0308ng Ace\u0300h, Gampo\u0302ng Peulanggahan, Keucamatan Kutaraja, Kuta Banda Ace\u0300h.\nSeumeujid nyang na curak nuansa tradisyonal, padahai le\u0302 jikubah seujarah tamadun e\u0300seulam di Ace\u0300h. Seujarah peujuangan geusipreue\u0308k E\u0300seulam nyang ceudah ngo\u0308n hayeue\u0308. Malah lam ceunatat seujarah, nibak seumeujid nyan keuh awai pho\u0302n mula Ace\u0300h geulakab seubagoe\u0308 seuramoe\u0308 Meukah."}, {"text_idx": "#000004", "text": "Seugohlom Ace\u0300h keuno\u0308ng ie\u0308 beuna (tsunami) nibak tanggai 26 De\u0300se\u0300mbe\u0302 2004 nyang ka leupah, seumeujid nyan meubahan kaye\u0300e\u0308. Tapi mandum nyan ka hanco\u0302 jisampo\u0302h le\u0301 ie\u0308."}, {"text_idx": "#000008", "text": "Meunuro\u0302t ceunatat seujarah Tgk Dianjo\u0302ng na tom geumeukawe\u0301n ngo\u0308n sidroe\u0308 cut aneuk ino\u0308ng ule\u0300e\u0308balang, tinggai bak seuramoe\u0308 (anjo\u0302ngan) rumoh yahtuwangeuh. Tapi hana aneukgeuh, peurumohgeuh meuninggai, gobnyan geuwoe\u0308 lom u Yaman."}, {"text_idx": "#000010", "text": "Tgk Dianjo\u0302ng geujak u Ace\u0300h bak tho\u0302n 1642 masihi. Adakpih bak wate\u0300e\u0308 nyan Tgk Dianjo\u0302ng hana langso\u0302ng tro\u0302h u Ace\u0300h, teutapi teuleube\u0300h dile\u0300e\u0308 geupiyo\u0302h di Madinah unto\u0302k geuamai kitab Bidayatul Hidayah keunarang Hujjatul Islam Imam Al-Ghazali ngo\u0308n duwa droe\u0308 rakangeuh ulama chik cit bak masa nyan."}, {"text_idx": "#000012", "text": "Lam riwayat geupeugah bahawa Tgk Dianjo\u0302ng tom jeue\u0308t keu ureue\u0308ng nyang peuseulamat keurajeue\u0308n Ace\u0300h nyang geupimpe\u0301n le\u0301 So\u0302leutan Alauddin Mahmud Syah (1760-1781 masihi). Bak wate\u0300e\u0308 nyan, keurajeue\u0308n teungo\u0308h peude\u0301h ngo\u0308n lipe\u0301h beulanja, utang bak keurajeue\u0308ng Inggre\u0301h pih ka meutumpo\u0302k."}, {"text_idx": "#000016", "text": "So\u0302leutan pih geupeusie\u0308p uto\u0302san keu geumeureumpok ngo\u0308n Tgk Dianjo\u0302ng. So\u0302leutan geupeusie\u0308p idang peunajo\u0302h unto\u0302k geubri keu Tgk Dianjo\u0302ng, seubagoe\u0308 peumuliya ulama Kasyaf nibak masa nyan."}, {"text_idx": "#000021", "text": "Ban-mandum guni nyang ka geupasoe\u0308 anoe\u0308 pasi nyan geuangko\u0302t lom u Pante\u0301 Ceureume\u0300n (Jinoe\u0308 geukheun pasi Ule\u0300e\u0308 Lheue\u0308).\nLheue\u0308h nyan idang peunajo\u0302h bunoe\u0308 geuyue\u0308 jo\u0302k pulang keu so\u0302leutan. Tgk Dianjo\u0302ng geupeusan, idang nyang geupulang ngo\u0308n anoe\u0308 pasi lam guni bunoe\u0308 cuma so\u0302leutan nyang jeue\u0308t peuhah."}, {"text_idx": "#000024", "text": "Awai pho\u0302n lakab seuramoe\u0308 Meukkah nyan keuh nibak peungaro\u0302h Tgk Dianjo\u0302ng. Tgk Dianjo\u0302ng jithe\u0300e\u0308 seubagoe\u0308 ulama Tasawo\u0302h dan meupho\u0302m cit e\u0301leume\u0300e\u0308 fikih. Hingga h'an jeue\u0308t tahireue\u0308n le\u0302 ureue\u0308ng nyang teuka di meubagoe\u0308 wilayah nyang na di Nusantara unto\u0302k geujak meureunoe\u0308 ngo\u0308n geujak meununtut e\u0301leume\u0300e\u0308 nibak gobnyan. Nyang pho\u0302n that dile\u0300e\u0308 ureue\u0308ng nyang jak meureunoe\u0308 bhaih meuhaji, hingga bak teumpat neudue\u0308kgeuh di Peulanggahan peunoh ureue\u0308ng, sabab make\u0301n jai ureue\u0308ng nyang jak meureunoe\u0308."}, {"text_idx": "#000026", "text": "Dudoe\u0308 lheue\u0308h Tgk Dianjo\u0302ng geupeugo\u0308t teuk seumeujid. Seulae\u0301n jeue\u0308t keu teumpat ibadah, seumeujid nyan geupeujeue\u0308t cit keu teumpat beue\u0308t, teumpat meureunoe\u0308 e\u0301leume\u0300e\u0308 agama dan geupeujeue\u0308t cit keu teumpat bak geumeudue\u0308k-pakat."}]